《小重山 咏徐用王斋中灵壁石》
明代·钱肃润

是处飞来又一峰。何人雕琢就？夺天工。四时风雨气空濛。

砚屏侧，疑欲起蛟龙。

蓄石傲坡翁。仇池虽有色，响难同。南州孺子乐其中。

不须拜，好友愿相从。

作者简介：明末清初江苏无锡人，字础日。明诸生。幼从学于邹期相，授以静坐法，颇有得。明亡，隐居不出。被笞折胫，自号跛足。有《尚书体要》、《道南正学编》、《十峰草堂集》。卒年八十八。